**Ministru kabineta rīkojuma projekta „Par valstij piekrītošā dzīvokļa īpašuma Jaunaudari - 2, Tadaiķu pagasts, Durbes novads, nodošanu Durbes novada pašvaldības īpašumā” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Ministru kabineta rīkojuma projekts „Par valstij piekrītošā dzīvokļa īpašuma Jaunaudari - 2, Tadaiķu pagasts, Durbes novads, nodošanu Durbes novada pašvaldības īpašumā” (turpmāk – rīkojuma projekts) sagatavots saskaņā ar Publiskas personas mantas atsavināšanas likuma (turpmāk – Atsavināšanas likums) 45.panta pirmo daļu, Latvijas Republikas Civillikuma 416.panta pirmā daļu un Durbes novada domes 2015.gada 30.aprīļa lēmumu Nr.148 „Par dzīvokļa īpašuma Jaunaudari-2, Tadaiķu pagasts, Durbes novads pieņemšanu valdījumā (īpašumā)”. |
| 2. | Pašreizējā situācija un problēmas | Kurzemes apgabaltiesas zvērināta notāre Jevgenija Jaunģelže 2015.gada 23.janvārī izdeva notariālo aktu „Par mantojuma lietas izbeigšanu”, kas iereģistrēts aktu un apliecinājumu reģistrā Nr.395, ar kuru dzīvokļa īpašums Nr.2 „Jaunaudari” Tadaiķu pagastā Durbes novadā, kadastra numurs 64889000052 atzīts par bezmantinieku mantu. Nekustamais īpašums (īpašuma kadastra Nr.64889000052) sastāv no dzīvokļa īpašuma un dzīvokļa īpašumā ietilpstošā kopīpašuma, kas sastāv no 308/1962 domājamajām daļām no zemes vienības (kadastra apzīmējums Nr.64880090072) un 308/1962 domājamajām daļām no pie dzīvokļa īpašuma piederošajām būvēm (būvju kadastra apzīmējumi 64880090072001, 64880090072002, un 64880090072003) – „Jaunaudari”, Tadaiķu pagasts, Durbes novads un kas reģistrēts Tadaiķu pagasta zemesgrāmatas nodalījumā Nr.204 2 (turpmāk – nekustamais īpašums). , kas nosaka,  Mantojuma lietā nav iesniegtas kreditora pretenzijas atbilstoši Latvijas Republikas Civillikuma 416. panta pirmajā daļā noteiktajam.  Civillikuma 416.panta pirmā daļa nosaka, ja pēc mantojuma atstājēja nāves viņam mantinieki nav palikuši vai šie mantinieki likumiskā termiņā pēc publikācijas par mantojuma atklāšanos nav ieradušies vai nav pierādījuši savas mantojuma tiesības, tad manta piekrīt valstij.  Valsts ieņēmumu dienests ar 2015.gada 10.aprīļa valstij piekritīgās mantas pieņemšanas un nodošanas aktu Nr.014201 ņēmis valsts uzskaitē par bezmantinieka mantu atzīto dzīvokļa īpašumu.  Valsts ieņēmumu dienests, kas pieņēmis valstij piekritīgo mantu, saskaņā ar Ministru kabineta 2013.gada 26.novembra noteikumu Nr.1354 „Kārtība, kādā veicama valstij piekritīgās mantas uzskaite, novērtēšana, realizācija, nodošana bez maksas, iznīcināšana, un realizācijas ieņēmumu ieskaitīšana valsts budžetā” (turpmāk – Noteikumi Nr.1354) 7.punktu ir atbildīgs par mantas neskartību un saglabāšanu no tās pieņemšanas brīža līdz nodošanai realizācijai, nodošanai bez maksas vai iznīcināšanai.  Atsavināšanas likuma 5.panta pirmajā daļā noteikts, ka atļauju atsavināt valsts nekustamo īpašumu dod Ministru kabinets.  Atsavināšanas likuma 45.panta pirmajā daļā noteikts, ka valsts dzīvojamo māju, izņemot šā panta otrajā daļā minēto gadījumu, kā arī dzīvokļa īpašumu vispirms piedāvā nodot tās pašvaldības īpašumā, kuras administratīvajā teritorijā atrodas attiecīgā valsts dzīvojamā māja vai dzīvokļa īpašums. Ja pašvaldības dome pieņem lēmumu par valsts dzīvojamās mājas vai dzīvokļa īpašuma pārņemšanu pašvaldības īpašumā, to nodod bez atlīdzības pašvaldības īpašumā.  Saskaņā ar Atsavināšanas likuma 3.panta pirmo daļu, viens no nekustamā īpašuma atsavināšanas veidiem ir nodošana bez atlīdzības.  Durbes novada dome 2015.gada 30.aprīlī pieņēma lēmumu Nr.148 „Par dzīvokļa īpašuma Jaunaudari-2, Tadaiķu pagasts, Durbes novads pieņemšanu valdījumā (īpašumā)”. Vides aizsardzības un reģionālās attīstības ministrija (turpmāk – ministrija) ir saņēmusi Durbes novada pašvaldības 2015.gada 11.maija vēstuli Nr.2.1.12/727, kurā izteikts lūgums ministrijai sagatavot uz virzīt izskatīšanai Ministru kabineta rīkojumu projektu par bezmantinieka mantas nodošanu pašvaldības īpašumā.  Saskaņā ar Nekustamā īpašuma valsts kadastra informācijas sistēmas datiem nekustamais īpašums (kadastra Nr. 64889000052) sastāv no dzīvokļa īpašuma (adrese Jaunaudari-2), kura platība ir 30,80 m2 un pie dzīvokļa īpašuma piederošās 308/1962 domājamajās daļas no zemes vienības (kadastra apzīmējums Nr.64880090072) un 308/1962 domājamajās daļas no pie dzīvokļa īpašuma piederošajām būvēm (būvju kadastra apzīmējumi 64880090072001, 64880090072002, un 64880090072003). Nekustamā īpašuma kadastrālā vērtība ir 1345 *euro*. |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija, Durbes novada dome |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2015.gads** | | Turpmākie trīs gadi (*euro*) | | |
| **2016** | **2017** | **2018** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | -36 |  |  |  |  |
| 2.1. valsts pamatbudžets |  |  |  |  |  |
| 2.2. valsts speciālais budžets |  |  |  |  |  |
| 2.3. pašvaldību budžets | -36 |  |  |  |  |
| 3. Finansiālā ietekme: |  |  |  |  |  |
| 3.1. valsts pamatbudžets |  |  |  |  |  |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
|  |  |  |  |
| 5. Precizēta finansiālā ietekme: | X |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Izdevumi, kas saistīti ar nekustamā īpašuma pārņemšanu, tai skaitā īpašuma ierakstīšanu zemesgrāmatā (valsts un kancelejas nodeva 36 *euro*) tiek segti no pašvaldības budžeta līdzekļiem. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav. | | | | |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Valsts ieņēmumu dienests un Durbes novada dome. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem. | Attiecīgās administratīvās teritorijas pašvaldība veiks savas funkcijas, kas noteiktas normatīvajos aktos.  Saistībā ar rīkojuma projekta izpildi nav plānots radīt jaunas valsts pārvaldes institūcijas vai likvidēt esošās valsts pārvaldes institūcijas, vai reorganizēt esošās valsts pārvaldes institūcijas. |
| 3. | Cita informācija | Nav |

*Anotācijas II, IV, V un VI sadaļa - projekts šīs jomas neskar.*

Vides aizsardzības un reģionālās

attīstības ministrs K.Gerhards

Vīza:

Vides aizsardzības un reģionālās attīstības

ministrijas valsts sekretārs G.Puķītis

21.09.2015. 14:50

872

E.Kāpostiņš

66016565; [edvins.kapostins@varam.gov.lv](mailto:edvins.kapostins@varam.gov.lv)